Μελέτη κατανομής νέων τριοργανοκασσιτερικών ενώσεων με υδροξυανθρακινόνες σε δυαδικά συστήματα διαλυτών
Creators: name: Γαβριήλ, Αικατερίνη Παναγιώτη
Publisher: name: Aristotle University of Thessaloniki
Year: 2007
Subjects: Κασσίτερος
Υδροξυανανθρακινόνες
Τριοργανοκασσιτερικές ενώσεις
Τοξικότητα
Αλατότητα
Αμφισεξουαλικότητα
Tin
Hydroxyquinones
Organotin
Toxicity
Salincty
Imposex

description: Τα τελευταία χρόνια, η ρύπανση που προκαλείται από την χρήση των οργανοκασσιτερικών ενώσεων, από τις αντιεπικαθιστικές βαφές και από τα παρασιτοκτόνα σε διάφορα υδατικά συστήματα είναι σημαντική. Δεδομένης της ισχυρής αντιμικροβιακής δράσης και της ως εκ τούτου εκτενούς εφαρμογής τριοργανοκασσιτερικών ενώσεων ως συστατικών των αντιεπικαθιστικών βαφών σε πλοία, οι ενώσεις αυτές και κυρίως ο τριβούτυλο κασσίτερος έχουν αναδειχθεί ως σημαντικοί παράγοντες τοξικότητας στα υδατικά περιβάλλοντα των λιμένων και των ναυπηγείων. Λαμβάνοντας υπόψη τα παραπάνω γεννάται η ανάγκη εύρεσης καινούργιων μεθόδων και τεχνολογιών απομάκρυνσης των εν λόγω ουσιών από τους υδάτινους φορείς.Στην διπλωματική αυτή εργασία, πραγματοποιήθηκε η σύνθεση και η μελέτη μιας ομάδας τριοργανοκασσιτερικών αιθέρων με υδροξυκινικό σκελετό. Η σύνθεση πραγματοποιήθηκε με την επίδραση του αποπρωτονιωμένου ιόντος της κάθε υδροξυανθρακινόνης σε πρόδρομες τριοργανοχλωριούχες ενώσεις του κασσίτερου κάτω από σχετικώς ήπιες συνθήκες. Οι τελικές τριοργανοκασσιτερικές ενώσεις λαμβάνονται ως κρυσταλλικά στερεά εκτός της περίπτωσης των τριβούτυλο-παραγώγων τα οποία είναι ελαιώδη και υπόκεινται σε κατεργασία με μείγματα διαλυτών και στη συνέχεια εκτενή έκθεση σε συνθήκες υψηλού κενού ώστε να αποδώσουν στερεό τελικό προϊόν.Αφού συντέθηκαν και απομονώθηκαν οι νέες οργανοκασσιτερικές ενώσεις πραγματοποιήθηκε φασματοσκοπικός χαρακτηρισμός τους με φασματοσκοπία υπερύθρου και φασματοσκοπία υπεριώδους-ορατού.Η έγχρωμη και μη πτητική μορφή των ενώσεων που συντέθηκαν, αποτελούν ένα λόγο για την πιθανή χρήση τους ως μέσων απομάκρυνσης ή τουλάχιστον εντοπισμού των τριοργανοκασσιτερικών ενώσεων σε υδατικά διαλύματα που προσομοιώνουν το θαλασσινό νερό και για τον λόγο αυτό μελετήθηκε η κατανομή τους σε συστήματα διασποράς διχλωρομεθανίου - νερού και τολουολίου - νερού. Η κατανομή των ενώσεων αυτών εξαρτάται εκτός των άλλων και από την αλατότητα και το pH του υδατικού περιβάλλοντος,όπου λήφθηκαν υπόψη κατά την διεξαγωγή των πειραμάτων και υπήρξε μια διακύμανση αυτών (αλατότητα, 0, 17, 34 και pH 7, 8, 9). Η διακύμανση των τιμών κατανομής μεταξύ των οργανοκασσιτερικών ενώσεων της ίδιας της υδροξυκινόνης σχετίζεται κυρίως με τον όγκο και την λιποφιλικότητα των υποκαταστατών του κασσίτερου. Το τριφαίνυλο παράγωγο για παράδειγμα εμφανίζει αυξημένη κατανομή στο τολουόλιο σε σχέση με την αντίστοιχη σε διχλωρομεθάνιο, αντίθετα από το τριμέθυλο παράγωγο. Στην τιμή των συντελεστών κατανομής παίζουν ρόλο ακόμη και οι δομικοί παράγοντες των υδροξυκινονών, αφού φαίνεται ότι η πιο εκτεταμένη στο χώρο και επίπεδη κινιζαρίνη δίνει συστήματα τα οποία εμφανίζουν καλύτερη κατανομή στο τολουόλιο ενώ η αντίστοιχου όγκου αλλά όχι επίπεδη λευκοκινιζαρίνη, παρουσιάζει μεγαλύτερους συντελεστές κατανομής, για τις αντίστοιχες ενώσεις της, σε διχλωρομεθάνιο.Η μελέτη των σταθερών σχηματισμού των ενώσεων αυτών σε μεικτά υδατικά-οργανικά μέσα θα δώσει, εφόσον πραγματοποιηθεί, περισσότερα στοιχεία για την δυνατότητα χρήσης της 1-υδροξυανθρακινόνης, της κινιζαρίνης και της λευκοκινιζαρίνης ως μέσου απομάκρυνσης τριοργανοκασσιτερικών ομάδων από θαλάσσια περιβάλλοντα, ενώ η πραγματοποίηση των διαδικασιών κατανομής σε κλειστούς αντιδραστήρες και με αυστηρό έλεγχο των συνθηκών μπορεί να δώσει και μια σχετικώς απλή μέθοδο προσδιορισμού του περιεχομένου των θαλάσσιων υδάτων σε τριοργανοκασσιτερικές ομάδες.
description: The last years, the aqualic pollution veulting from extensive usage of aganotin compounds has been of great concern due to their deleterians effect in nontarget organisms. The triogranotin compounds are mostly used as biocides. The most important applicatios are us antilawling agents (mainly TBwt) and as pesticides in agriculture and wood preservation. Antitouling prevent the settlement and growth of organisms on submerged structures like fishing nets ship's hills and buoys. Consider all above, there is a great need to found new methods and technologies to determine and remove these compounds from aquatic environment. To this project we investigate the synthesis of a group of triograndid ethers with hydroxyquinones ligands and we characterized them spectroscopically. We also investigate the distribution of these, in different systems of sowents, considered ph and salinity.